«Homeland»-produsent døde
Det melder Deadline.com. - Henry var en var en dypt anstendig og sjenerøs mann. En stor forfatter og en god venn, sier «Homeland»-produsent Alex Gansa i en pressemelding. Bromell etterlater seg en kone og to barn. - Alle som jobber med «Homeland» er i sorg, og vi har ikke ord for savnet, la han til. Henry Bromell har jobbet som konsulent og produsent for «Homeland» helt siden serien hadde premiere. 66-åringen skrev også fire episoder for TV-serien, «Broken Hearts», «Representative Brody», «The Good Soldier» og «Q&A». Sistnevnte satte ifølge Deadline.com seerrekord da den ble vist i oktober i fjor. Den kritikerroste TV-serien «Homeland» er basert på den israelske serien «Hatufim». Hovedrollene bekles av Claire Danes og Damian Lewis. De to vant Emmy-prisen for henholdsvis beste kvinnelige og mannlige skuespiller i en dramaserie for både første og andre sesong. Tredje sesong har premiere i slutten av september i år.
Produsenten og forfatteren Henry Bromell døde av hjerteinfarkt mandag. Han ble 66 år gammel.